LUP niveau 3

Grundforløb 2

Pædagogisk assistentuddannelse

Gældende fra 1. august 2025

[**Læringselement GF2 PA 2018 Det uddannelsesspecifikke fag**](javascript:__doPostBack('ctl00$MainContent$fpUdbudteUndervisningsforloeb$FoldingPanelBody$repUdbudteUndervisningsforloeb$ctl41$UdbudtUndervisningsforloebHeadWUC1$UXUndervisningsforloebFoldingPanel$FoldingPanelBody$undervisningsforloebWUC1$UXBundneLaeringsaktiviteterFoldingPanel$FoldingPanelBody$repBundenLaeringsaktivitetHead$ctl00$BundneLaeringsaktivitetHeadWUC$UXLaeringsaktivitetFoldingPanel$FoldingPanelBody$UXLaeringsaktivitetWUC$UXLaeringselementFoldingPanel$FoldingPanelBody$repLaeringselementer$ctl02$UXLaeringselementHeadWUC$UXLaeringselementFoldingPanel$FoldingPanelLink',''))

Varighed 20 uger

Indhold

[**1. Oversigt grundforløb 2 pædagogisk assistent** 3](#_Toc117769453)

[**2. Faglige mål og taksonomi** 3](#_Toc117769454)

[**3. Tilrettelæggelse af undervisningen** 5](#_Toc117769455)

[**4. Grundfag og overgangskrav** 6](#_Toc117769456)

[**5. Cerfifikat fag** 6](#_Toc117769457)

[**6. Fagligt indhold** 7](#_Toc117769458)

[**Læringselement 1; Grundfag på GF2 PA** 7](#_Toc117769459)

[**Læringselement 2; Intro:** 7](#_Toc117769460)

[**Læringselement 3; Det uddannelsesspecifikke fag** 7](#_Toc117769461)

[**Læringselement 4; Grundforløbsprøve** 9](#_Toc117769462)

[**Læringselement 5; Certifikatfag** 10](#_Toc117769463)

[**7. Bedømmelse og grundforløbsprøve** 10](#_Toc117769464)

## **1. Oversigt grundforløb 2 pædagogisk assistent**

|  |  |
| --- | --- |
| **Oversigt for fag/dage** | **Dage i alt**  **på GF2 PA** |
| Introdage | 4 |
| Samfundsfag E-niveau eller bonusfag musik/drama (5) & krea (5) | 10 |
| Dansk D-niveau eller bonusfag Friluftsliv eller Støttefag | 10 |
| Idræt F-niveau | 10 |
| Psykologi F-niveau | 5 |
| Grundfagsprøve (2 prøvedage) | 2 |
| Engelsk E niveau eller virksomhedsforlagt undervisning (praktik) | 10 |
| Certifikat fag: Førstehjælp og brand | 3 |
| Grundforløbsprøve og afslutning | 8 |
| Pædagogik | 9 |
| Sundhed | 8 |
| Digital kultur | 4 |
| Kommunikation | 9 |
| Arbejdsmiljø | 4 |
| Trivselsdag | 3 |
| Sprogfitness (forårshold) eller faglig opsamling (efterårshold) | 1 |
| Dage i alt | 100 |

## **2. Faglige mål og taksonomi**

#### **2.1 Faglige mål**

Eleven skal have følgende kompetencer på begynderniveau:

1. Eleven kan i kendte situationer medvirke ved planlægning, gennemførelse og evaluering af enkle fysiske, musiske, æstetiske, kulturelle, praktiske og rehabiliterende pædagogiske aktiviteter med brug af pædagogiske metoder målrettet målgruppen
2. Eleven kan i kendte situationer medvirke til at afbryde smitteveje og reflektere over enkle måder at overholde hygiejniske retningslinjer
3. Eleven kan medvirke til at igangsætte enkle sundhedsfremmende aktiviteter, samt reflektere over kost, motions og udelivs betydning for livskvalitet, fysisk, psykisk og social sundhed for en udvalgt målgruppe.
4. Eleven kan i kendte situationer redegøre for enkle ergonomiske principper, regler om sikkerhed og arbejdsmiljø, brug af relevant velfærdsteknologi, samt reflektere over egenomsorg i enkle situationer i jobudførslen.
5. Eleven kan i kendte situationer medvirke til i samarbejdet med tværprofessionelle samarbejdspartnere og anvende udvalgte metoder til kommunikation med målgruppen, pårørende og professionelle for at forebygge vold og konflikter.
6. Eleven kan deltage i enkel faglig kommunikation om målgruppens udvikling og på baggrund af observationer i kendte situationer medvirke til ved faglig dokumentation i digitale kommunikations- og dokumentationssystemer.
7. Eleven kan redegøre for den pædagogiske sektors opbygning og den pædagogiske assistents rolle, samt de mest almindelige rettigheder og pligter som fagperson
8. Eleven kan i enkle situationer inddrage digitale medier i gennemførelse af pædagogiske aktiviteter med målgruppen, samt til dialog og formidling med fokus på beskyttelse af målgruppens digitale data.
9. Eleven kan gengive fysiske, mikrobiologiske og kemiske faktorer, der påvirker hygiejnen, herunder temperatur og eksponentiel vækst.
10. Eleven kan medvirke til sammensætning af kost til målgruppen ud fra statistik og udregning af energibehov og -forbrug, under hensyntagen til målgruppens behov for vitaminer og næringsstoffer.
11. Eleven kan gengive enkle psykologiske og sociologiske processer i pædagogisk arbejde, der omhandler målgruppens samspil med omgivelserne.

Mål 9, 10 og 11 på begynderniveau vedrører alene elever, der har gennemført grundforløbet på den pædagogiske assistentuddannelse med EUX.

Eleven skal have følgende kompetencer på rutineret niveau:

1. Eleven kan i kendte situationer indgå i pædagogisk arbejde med at skabe relationer og understøtte motivation, inklusion, trivsel og udvikling af målgruppen ud fra basal viden om udviklingspsykologi og med brug af enkle faglige begreber.
2. Eleven kan udvise empati for målgruppen og reflektere over enkle etiske dilemmaer i jobudøvelsen.

#### **2.2 Taksonomi**

Begynder niveau:

Eleven kan løse en opgave og udføre en aktivitet i en kendt situation eller ud fra en kendt problemstilling eller kan udføre en mere kompliceret aktivitet under vejledning. På dette niveau lægges der vægt på personlig kompetence til at sætte sig ind i uddannelsens fundamentale kundskabs- og færdighedsområder og kompetence til at udvikle ansvarlighed og grundlag for fortsat læring. På begynderniveauet grundlægges ligeledes selvstændighed i opgaveløsning

Rutineret niveau:

Eleven kan planlægge og gennemføre en opgave eller aktivitet eller løse et problem i en rutinemæssig eller kendt situation og omgivelse, alene og i samarbejde med andre. På dette niveau lægges vægt på den personlige kompetence til selvstændigt at sætte sig ind i mere komplicerede problemstillinger og til at kommunikere med andre om løsningen heraf. Yderligere lægges vægt på fleksibilitet og omstillingsevne

Avanceret niveau er slutniveau på hovedforløbet og derudover kan 4 fag hvis det ønskes løftes til Ekspert niveau.

## **3. Tilrettelæggelse af undervisningen**

#### **3.1. Didaktiske principper**

Der veksles mellem fem overordnede didaktiske principper:

* Undervisning i form af oplæg, instruktioner, rollespil, diskussioner mv.
* Opgaver som formuleres af enten lærer eller elev og som besvares enten gruppevis eller individuelt.
* Studier der kan foregå gruppevis eller selvstændigt.
* Projekt, som udfordrer eleven proportionelt med uddannelsens niveau
* Undervisningen tilrettelægges med udgangspunkt i praktiske situationer og problemstillinger fra elevens kommende arbejdsområde.

Forudsætningen for ovenstående er helt grundlæggende, at eleverne tilegner sig de begreber og det sprogbrug, der knytter sig til uddannelsen og til faget.

Undervisningen på grundforløb 2 til pædagogisk assistent tager udgangspunkt i SOSUNords fælles pædagogisk didaktiske grundlag

[Generelt om SOSU Nord 1](https://sosunord.dk/media/wzzhdmez/generelt-om-sosu-nord-1.pdf)

## **4. Grundfag og overgangskrav**

Eleven skal have gennemført og bestået følgende grundfag/overgangskrav:

#### 3.1. Dansk på D-niveau, bestået

#### 3.2. Samfundsfag på E-niveau, bestået

#### 3.3. Idræt på F-niveau, bestået

#### 3.4. Psykologi på F-niveau, bestået

## **5. Cerfifikat fag**

**5.1. Kompetencer svarende til førstehjælp**, herunder hjerte-lungeredning, livreddende førstehjælp, førstehjælp ved sygdom og førstehjælp ved tilskadekomst efter Dansk Førstehjælpsråds uddannelsesplaner pr. 1. september 2014

**5.2. Kompetencer svarende til elementær brandbekæmpelse** efter Dansk Brand- og sikringsteknisk Instituts retningslinjer pr. 1. september 2014

## **6. Fagligt indhold**

Undervisningen på grundforløb 2 Pædagogiskassistent er opdelt i læringselementer, grundfagene er læringselement 1. Intro er læringselement 2. Det uddannelsesspecifikke fag er læringselement 3 og grundforløbsprøve og afslutninger læringselement 4.

Det uddannelses specifikke fag er opdelt i følgende gruppering. Pædagogik, psykologi og kommunikation, sundhed, digital kultur og arbejdsmiljø.

Certifikatfag indeholder førstehjælp og brand og er læringselement 5.

## **Læringselement 1; Grundfag på GF2 PA**

## **Læringselement 2; Intro:**

|  |  |  |
| --- | --- | --- |
| **Gruppering** | **Dage** | **Formål med intro** |
| **Intro** | 4 dage | Overordnet formål med introdagene er trivsel og introduktion til uddannelsen  Vi bruger dagene til:   * At skabe det gode klassefællesskab * At eleverne danner respektfulde relationer til hinanden og underviserne * At eleven opnår viden om hvad det kræver at være studieparat og deltagende samt demonstrere dette. * At eleven bliver bevidst om egen motivation og drivkraft i forhold til opnåelse af kompetencemålene. * At eleverne får indblik i grundforløb 2 pædagogisk assistent * At eleven bliver fortrolig med ITværktøjer. Det betyder, at man skal have styr på Studie+, It’s learning, Pages, Keynote, Sosu mail, vedhæfte filer, fra pages til PDFfil. |

## **Læringselement 3; Det uddannelsesspecifikke fag**

|  |  |  |
| --- | --- | --- |
| **Gruppering**  **(områdefag** | **Dage** | **Uddannelsesspecifikt mål** |
| Pædagogik | 9 | Begynderniveau:   1. Eleven kan i kendte situationer medvirke ved planlægning, gennemførelse og evaluering af enkelte fysiske, musiske, æstetiske, kulturelle, praktiske og rehabiliterende pædagogiske aktiviteter med brug af pædagogiske metoder målrettet målgruppen. 2. Eleven kan redegøre for den pædagogiske sektors opbygning og den pædagogiske assistents rolle, samt de mest almindelige rettigheder og pligter som fagperson 3. Eleven kan gengive enkle psykologiske og sociologiske processer i pædagogisk arbejde, der omhandler målgruppens samspil med omgivelserne   Rutineret niveau:   1. Eleven kan i kendte situationer indgå i pædagogisk arbejde med at skabe relationer og understøtte motivation, inklusion. Trivsel og udvikling af målgruppen ud fra basal viden om udviklingspsykologi og med brug af enkle faglige begreber 2. Eleven kan udvise empati for målgruppen og reflektere over enkle etiske dilemmaer i jobudøvelsen |
| Sundhed | 8 | Begynder niveau:   1. Eleven kan i kendte situationer medvirke ved planlægning, gennemførelse og evaluering af enkelte fysiske, musiske, æstetiske, kulturelle, praktiske og rehabiliterende pædagogiske aktiviteter med brug af pædagogiske metoder målrettet målgruppen. 2. Eleven kan i kendte situationer medvirke til at afbryde smitteveje og reflektere over enkle måder at overholde hygiejniske retningslinjer 3. Eleven kan medvirke til at igangsætte enkle sundhedsfremmende aktiviteter samt reflektere over kost, motions og udelivs betydning for livskvalitet, fysisk, psykisk og social sundhed for en udvalgt målgruppe 4. Eleven kan gengive fysiske, mikrobiologiske og kemiske faktorer, der påvirker hygiejnen, herunder temperatur og eksponentiel vækst. 5. Eleven kan medvirke til sammensætning af kost til   målgruppen ud fra statistik og udregning af  energibehov og -forbrug, under hensyntage til  målgruppens behov for vitaminer og  næringsstoffer |
| Kommunikation | 9 | Begynder niveau:   1. Eleven kan i kendte situationer medvirke i samarbejdet med tværprofessionelle samarbejdspartnere og anvende udvalgte metoder til kommunikation med målgruppen, pårørende og professionelle for at forebygge vold og konflikter. 2. Eleven kan deltage i en enkel faglig kommunikation om målgruppens udvikling og på baggrund af observationer i kendte situationer medvirke ved faglig dokumentation i digitale kommunikations- og dokumentationssystemer   Her skal dag 7+8 være med de samme to lærere begge dage for at kunne afvikle simulationsscenarier. |
| Digital kultur | 4 | Begynder niveau:   1. Eleven kan deltage i en enkel faglig kommunikation om målgruppens udvikling og på baggrund af observationer i kendte situationer medvirke ved faglig dokumentation i digitale kommunikations- og dokumentationssystemer   8) Eleven kan i enkle situationer inddrage digitale  medier i gennemførelse af pædagogiske aktiviteter  med målgruppen, samt til dialog og formidling med  fokus på beskyttelse af målgruppens digitale data |
| Arbejdsmiljø | 4 | Begynder niveau:  1) Eleven kan i kendte situationer redegøre for enkle  ergonomiske principper, regler om sikkerhed  arbejdsmiljø, brug af relevant velfærdsteknologi,  samt reflektere over egenomsorg i enkle  situationer i jobudøvelsen |

## **Læringselement 4; Grundforløbsprøve**

|  |  |  |
| --- | --- | --- |
| **Grundforløbsprøve og afslutning** | **Dage** |  |
| Fordybelsesdage | 3 | Alle 3 dage er lærerstyret undervisningsdage.  Disse dage er forlænget til kl. 16.30, da elevens forberedelsesdag ikke tæller med i det samlede timetal.  På dag 1 trækker eleven/gruppen case/arbejdsspørgsmål/mål.  Eleven/gruppen afleverer disposition på dag 3 |
| Forberedelsesdag | 1 | Underviser godkender disposition kl. 8.00  Denne dag er elevens egen forberedelsestid uden vejledning af underviser |
| Prøve | 3 | Hvis ikke der er elever nok til 3 prøvedage, konverteres den ene prøvedag til trivselsdag eller faglig opsamling |
| Afslutning | 1 |  |

## **Læringselement 5; Certifikatfag**

|  |  |  |
| --- | --- | --- |
| **Certifikatfag** | **Dage** | **Uddannelsesspecifikt fag mål** |
| **1. Hjælp** | 2,5 |  |
| **Brand** | 0,5 |  |

## 

## **7. Bedømmelse og grundforløbsprøve**

#### **7.1. Afsluttende standpunktsbedømmelse**

Der gives en afsluttende standpunktskarakter efter 7-trins skalaen. Standpunktskarakteren udtrykker elevens opfyldelse af fagets mål. Elever der er tilmeldt grundforløbet, har adgang til prøve uanset standpunktskarakter i det uddannelsesspecifikke fag.

#### **7.2. Grundforløbsprøven**

Ved afslutningen af undervisningen afholdes en prøve, grundforløbsprøven. Det er prøvens formål at bedømme elevens opfyldelse af de krav, som er fastsat for den pågældende uddannelse i medfør af § 3, stk. 2, i hovedbekendtgørelsen.

Prøven skal give eleven mulighed for med et fagligt fokus at demonstrere kompetencer inden for det uddannelsesspecifikke fag.

Kompetence mål 2 på rutineret niveau skal ALTID indgå i eksaminationsgrundlaget + minimum 3 af skolen udvalgte kompetence mål.

Prøven skal være bestået, for at eleven kan påbegynde skoleundervisningen i hovedforløbet.

#### **7.2.1 Eksaminationsgrundlag:**

Alle overgangskrav/mål, som eleven skal opfylde ved overgang fra grundforløb til hovedforløb + en godkendte disposition skal danne baggrund for prøvens eksaminationsgrundlag.

Eksaminationsgrundlaget tones mod kompetenceområdet for den pædagogiske assistentuddannelse:

1. Praktiske pædagogiske opgaver, indsatser og aktiviteter
2. Pædagogisk omsorgs- og relationsarbejde, der understøtter og styrker målgruppens trivsel og udvikling
3. Praktisk pædagogisk arbejde, der styrker målgruppens livskvalitet og motivation til et sudnt og aktivt liv, gennem sundhedsfremmende og forebyggende aktiviteter
4. Praktisk pædagogisk arbejde med velfærdsteknologi, sociale og digitale medier, der understøtter teknologisk forståelse samt digital kultur
5. Evaluering, dokumentation, samarbejde og kommunikation i forhold til områdets organisering og med henblik på udvikling af den pædagogiske praksis.

BEK.nr. 504 af 22/04/2022, §1

Eksaminationsgrundlaget skal være en praktisk funderet opgave og give eleven mulighed for at:

* Præsentere en grundlæggende faglig viden
* Demonstrere et forberedt praksiseksempel af en kendt situation eller ud fra en kendt problemstilling
* Demonstrere en grundlæggende evne til at reflektere over teori og praksiseksempel

Eleven/gruppen trækker efter endt undervisning fordybelsesdag 1 en case med problemformulering/arbejdsspørgsmål samt 4 af skolen udvalgte kompetencemål - kompetence mål 2 på rutineret niveau + 3 kompetencemål relevante i forhold til casen.

Dette skal danne grundlag for udarbejdelsen af dispositionen, som er forudsætningen for at gå til grundforløbsprøve (udover overgangskrav).

Dispositionen afleveres fordybelsesdag 3. På dag 4 får eleven/gruppen besked om dispositionen er godkendt eller ej. Såfremt den er godkendt starter prøveforsøget og eleven/gruppen har individuel forberedelsesdag til prøven. Dispositionen skal medbringes til prøven

#### **8.2.2 Bedømmelsesgrundlag**

Prøven følger reglerne i bekendtgørelsen om prøver og eksamen i erhvervsrettede uddannelser. Prøveafholdelsen skal i almindelighed vare 30 minutter inklusiv votering.

|  |  |  |  |  |  |  |  |  |  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- |
| Bedømmelsesgrundlaget og –kriterierne er retningsgivende for bedømmelse af præstationen ved prøven. Bedømmelseskriterierne skal støtte det nødvendige skøn, der sammenfattes i bedømmelsen. Med skønnet vejes præstationens styrker og mangler op i forhold til hinanden.  Grundforløbsprøven bedømmes bestået/ikke bestået. Kravet for at bestå er, at eleven på grundlæggende niveau demonstrerer kompetencer inden for det udsnit af de udvalgte væsentlige mål, der er relevante for elevens eksaminationsgrundlag. Der kan således være kompetencemål, som ikke bliver berørt under eksaminationen. Bedømmelsen sker alene på grundlag af den mundtlige præstation.  For at opnå bedømmelsen ”bestået” lægges der i bedømmelsen særlig vægt på, at eleven på grundlæggende niveau kan opfylde nedenstående kriterier. Såfremt elevens præstation ud fra helhedsvurdering på et eller flere punkter vurderes at være utilstrækkelig, jf. kolonnen ”væsentlige mangler” nedenfor, medfører dette bedømmelsen ”ikke bestået”.   |  |  | | --- | --- | | **Bestået** | **Væsentlige mangler** | | **Faglig viden** |  | | **Begynderniveau**  Eleven *viser* en grundlæggende forståelse for teori og begreber i formidling af egne overvejelser, som er relevante for det pædagogiske omsorgs- og relationsarbejde.  **Rutineret niveau**  Eleven *redegør*for en grundlæggende forståelse for teori og begreber ved formidling af egne overvejelser, som er relevante for det pædagogiske omsorgs- og relationsarbejde. | Eleven viser utilstrækkelig forståelse for teori og begreber i sin formidling af egne overvejelser, som er relevante for det pædagogiske omsorgs- og relationsarbejde | | **Metodiske tilgange** |  | | **Begynderniveau**  Eleven *gengiver* i afgrænset omfang valgte metodiske tilgange, der er relevante for målgruppen i den pædagogiske praksis  **Rutineret niveau**  Eleven *forklarer* i afgrænset omfang valgte metodiske tilgange, der er relevante for målgruppen i den pædagogiske praksis. | Eleven kan ikke i tilstrækkeligt omfang gengive valgte metodiske tilgange, der er relevante for målgruppen i den pædagogiske praksis. | | **Fagbegreber** |  | | **Begynderniveau**  Eleven *demonstrerer* et grundlæggende kendskab til relevante fagbegreber inden for det pædagogiske omsorgs- og relationsarbejde.  **Rutineret niveau**  Eleven *udvælger* relevante fagbegreber i et afgrænset omfang inden for det pædagogiske omsorgs- og relationsarbejde. | Eleven demonstrerer et utilstrækkeligt kendskab til relevante fagbegreber inden for det pædagogiske omsorgs- og relationsarbejde. | | **Komunikation og relationer** |  | | **Begynderniveau**  Eleven *medvirker* i kommunikation og relation med den pædagogiske målgruppe, pårørende, kolleger og øvrige samarbejdspartnere.  **Rutineret niveau**  Eleven *indgår* i kommunikation og relation med  med den pædagogiske målgruppe, pårørende, kolleger og øvrige samarbejdspartnere. | Eleven *medvirker* ikke i tilstrækkelig grad i kommunikation og relation med med den pædagogiske målgruppe, pårørende, kolleger og øvrige samarbejdspartnere | | **Etik og respekt** |  | | **Begynderniveau**  Eleven *demonstrerer* respekt for andre og en basal forståelse af relevante etiske problemstillinger i mødet med den pædagogiske målgruppe, pårørende og kolleger.  **Rutineret niveau**  Eleven *udvælger* og reflekterer overrelevante etiske problemstillinger i mødet med den pædagogiske målgruppe, pårørende og kolleger. | Eleven demonstrerer utilstrækkelig respekt for andre og forståelse af relevante etiske problemstillinger i mødet med den pædagogiske målgruppe, pårørende og kolleger. | |

#### **7.2.3 Antal elever og prøve**

Bek. Nr. 2499 af 13/12/2021 §27, stk. 5

Prøven er tilrettelagt som en individuel prøve eller en gruppeprøve med højst 3 elever i hver gruppe. For at gå til gruppeprøve skal eleverne have forberedt sig sammen. En elev kan vælge at gå til individuel prøve i en opgave som er udarbejdet i gruppe, men skal udarbejde en individuel disposition.

Prøven varer 30 min inkl. Votering (10 min.) Bedømmelsen gives individuelt

|  |  |
| --- | --- |
| Antal elever | Varighed inkl. votering |
| 1 elev (10 min. oplæg) | 30 min. |
| 2 elever (20 min. oplæg) | 60 min |
| 3 elever (30 min. oplæg) | 90 min. |

Dialogen føres mellem eleven, eksaminator og censor. Dialogen, der reelt bør være en dialog og ikke en systematisk udspørgen af eleven, skal føres ind på problemstillinger, der har en logisk forbindelse til elevens forberedte indgangsvinkel. Men den skal desuden være af sådan en karakter, at eleven også kommer til at redegøre for indhold i grundforløbet, der ikke umiddelbart er forberedt i fremlæggelsen.

Elevens eksamensgrundlag tager udgangspunkt i kompetencemål 2 på rutineret niveau + 3 af skolen udvalgte kompetencemål, men eleven bedømmes på baggrund af alle kompetencemål for det uddannelsesspecifikke fag med undtagelse af 9+10+11 som er for elever på EUX.